stanford-oval/wikipedia huggingface dataset:
מירזה דליבאשיץ'
ראשית חייו

דליבאשיץ' נולד בטוזלה, הרפובליקה הסוציאליסטית של בוסניה והרצגובינה, שהייתה חלק מהרפובליקה הפדרלית הסוציאליסטית של יוגוסלביה. מירזה הצעיר החל דווקא בטניס והצטיין בו, אך בגיל ארבע עשרה עבר לכדורסל.
קריירת מועדונים

דליבאשיץ' החל את הקריירה שלו בסלובודה טוזלה. ב-1971 חתם בבוסנה סרייבו, אותה הוביל לזכייה בגביע אירופה לאלופות בכדורסל בעונת 1978/1979.
לאחר שעזב את בוסנה, עבר דליבאשיץ' לליגת העל הספרדית, שם נחשב לאחד השחקנים הטובים ביותר ששיחקו אי פעם בריאל מדריד לצד אגדות כדורסל כמו חואן אנטוניו קורבלאן, ויין בראבנדר, וולט זרביאק, פרננדו מרטין, דראז'ן פטרוביץ' וארווידאס סאבוניס.
בקריירת המועדונים שלו הוא זכה בתארים רבים בתחרויות האירופיות. בנוסף לכך ששיחקו יחד בנבחרת יוגוסלביה, דליבאשיץ' ודראז'ן דליפאגיץ' שיחקו גם יחד גם במדי ריאל מדריד, וההופעה שלהם במשחק גביע אירופה לאלופות 1983 מול ציבונה בזאגרב נחשבת לאחת מנקודות השיא בקריירות שלהם. באותו משחק קלע דליבאשיץ' 26 נקודות ודליפאגיץ' 33, ובמהלך הסיום יצאו השניים להתקפה מתפרצת, בה דליבאשיץ' הטעה את המגן, שחשב שימסור לדליפאגיץ', והטביע את הכדור בשניית הסיום. לאחר המהלך פרצו אפילו אוהדי ציבונה במחיאות כפיים כדי לכבד את שני הכוכבים.
קריירת מועדונים > סיום הקריירה

בתחילת קיץ 1983, עזב דליבאשיץ' בן ה-29 את מדריד, וחתם במועדון הליגה האיטלקית יובקזרטה באסקט. באוגוסט נסעה הקבוצה לאימוני קדם עונה בעיירה בורמיו שבהרי האלפים האיטלקיים. לאחר אימון בגובה של יותר מקילומטר מעל גובה פני הים, סבל דליבאשיץ' מדימום מוחי כמעט קטלני שסיים לו את הקריירה. כשדליבאשיץ' היה במצב אנוש הטיס אותו מטוס פרטי לאקדמיה לרפואה צבאית בבלגרד, שם אושפז במשך חודשים. הוא שרד והתאושש, אבל לא מספיק כדי לחזור לשחק כדורסל מקצועני, ולכן נאלץ לפרוש בגיל עשרים ותשע בלבד.
קריירה בנבחרת הלאומית

דליבאשיץ' זכה בכל טורניר גדול של פיב"א במדי נבחרת יוגוסלביה בכדורסל, כולל זכייה בטורניר הכדורסל באולימפיאדת מוסקבה (1980), שתי אליפויות אירופה (1975 ו-1977) ואליפות עולם ב-1978.
קריירת אימון

דליבאשיץ' חי בסרייבו לאורך כל המצור על העיר (אנ') כחלק ממלחמת בוסניה בשנים 1992–1996. במקביל אימן דליבאשיץ' את נבחרת בוסניה והרצגובינה בכדורסל שהוקמה לאחר התפרקות יוגוסלביה ביורובאסקט 1993 בגרמניה, שם סיימה במקום ה-8.
חיים אישיים ומותו

בסוף שנות ה-70 התחתן דליבאשיץ' עם בת זוגו ברנקה. בנם דריו נולד בדצמבר 1979. בני הזוג התגרשו בשנת 1980, לאחר שדליבאשיץ' עבר מחוץ ליוגוסלביה, לשחק בריאל מדריד.
בשנת 1986 נישא דליבאשיץ', שפרש ממשחק פעיל ומילא תפקיד ניהולי בבוסנה סרייבו, לסלביצה סוקה, כדורסלנית פעילה ששיחקה במדי קבוצת כדורסל הנשים של המועדון. באוקטובר אותה שנה נולד לבני הזוג בן בשם דנקו.
עקב השתייה הרבה והעישון, התאפיינו שנותיו האחרונות של דליבאשיץ' בבעיות בריאות מתמשכות, שהובילו למותו בשנת 2001 בסרייבו, בגיל 47 בלבד. בהלווייתו השתתפו אלפים והוא נקבר בסמטת הגדולים של בית הקברות בארה. לאחר מותו שינתה בוסנה את שם האולם שלה לכבודו.
הערות שוליים

↑  "Bogdan Tanjević: Kako je Mirza postao Sarajlija". Ljubusaci.com. 8 בדצמבר 2018. נבדק ב-2024-02-21. {{cite news}}:  (עזרה)
↑  "Košarkaška reprezentacija BiH je 1993. Ostvarila najveći uspjeh – osmo mjesto".
↑  "Ljubav između koševa". Ven. 1987. נבדק ב-2024-02-21.
מרקו גודוריץ'

מרקו גודוריץ' (בסרבית: Марко Гудурић; נולד ב-8 במרץ 1995) הוא כדורסלן סרבי המשחק בעמדת הקלע בפנרבחצ'ה מליגת העל הטורקית והיורוליג, ובנבחרת סרביה בכדורסל.
קריירה מקצועית > הכוכב האדום בלגרד (2013–2017)

גודוריץ' גדל במחלקת הנוער של הכוכב האדום בלגרד וחתם על החוזה המקצועי הראשון שלו באפריל 2013. הוא שיחק שתי עונות בקבוצת הפיתוח של הכוכב האדום, FMP בלגרד.
ב-30 בספטמבר 2015 גודוריץ' חתם מחדש בכוכב האדום על חוזה לארבע שנים. ב-15 באוקטובר 2015 הוא ערך את הופעת הבכורה שלו היורוליג מול שטרסבורג עם 6 נקודות, 4 אסיסטים, 3 ריבאונדים ו-4 חטיפות. אחד הרגעים הטובים ביותר שלו היה מול ריאל מדריד, כאשר הטבעה שלו העלתה את קבוצתו ליתרון 4 דקה לסיום ב-27 בנובמבר 2015. ב-18 בדצמבר 2015 שיחקה בלגרד מול באיירן מינכן על ההעפלה לטופ 16 של עונת היורוליג, וגודוריץ' קלע שלוש שלשות ו-16 נקוות בקאמבק של הסרבים באולם פיוניר בבלגרד. ב-5 ביולי 2016, הוא קלע שלשת ניצחון מול היריבה העירונית הגדולה של הכוכב האדום, פרטיזן בלגרד במשחק 2 של גמר ליגת העל הסרבית כדי להבטיח לכוכב האדום ניצחון 87–86 במשחק ויתרון 2–0.
גודוריץ' התחיל את עונתו השנייה ביורוליג מצוין עם 21 נקודות, 5 אסיסטים ו-4 ריבאונדים בניצחון מול ברצלונה במחזור השלישי.
קריירה מקצועית > פנרבחצ'ה (2017–2019)

ב-14 ביולי 2017 חתם גודוריץ' על חוזה לארבע שנים במועדון הטורקי פנרבחצ'ה.
בעונת 2017/2018 עלתה פנרבחצ'ה לפיינל פור היורוליג, ההופעה הרביעית ברציפות שלה. בסופו של דבר הם הפסידו לריאל מדריד 80–85 במשחק הגמר. ב-36 משחקי יורוליג הוא העמיד ממוצעים של 6.7 נקודות, 1.6 ריבאונדים ו-1.9 אסיסטים למשחק, תוך העמדת אחוזי קליעה גבוהים מאוד.
בעונת 2018/2019 גודוריץ' היה בין חברי הסגל החשובים ביותר שהביאו את פנרבחצ'ה להופעה החמישית ברציפות בפיינל פור. עם זאת, בפיינל פור 2019 פנרבחצ'ה הפסידה בחצי הגמר ליריבתה המושבעת אנאדולו אפס ומאוחר יותר שוב במשחק על המקום ה-3 לריאל מדריד. במהלך העונה גודוריץ' העמיד שיאי ממוצעים בקריירה של 9.4 נקודות ו-2.2 אסיסטים למשחק תוך קליעה ב-47.7% לשלוש. בסיום העונה, פנרבחצ'ה הפסידה את אליפות הליגה הטורקית לאחר שהפסידה 4–3 בגמר פלייאוף 2019 לאנאדולו.
קריירה מקצועית > ממפיס גריזליס (2019–2020)

ב-31 ביולי 2019 חתם גודוריץ' חתם על חוזה רב-שנתי בממפיס גריזליס מה-NBA. ב-23 באוקטובר 2019 גודוריץ' ערך את הופעת הבכורה שלו בליגה, כשעלה מהספסל בהפסד 101–120 למיאמי היט עם תשע נקודות, שני ריבאונדים ושני אסיסטים. ב-30 בינואר 2020 גודוריץ' הושעה למשחק אחד בשל יציאה מהספסל במהלך עימות בין הגריזליס לניו יורק ניקס. ב-15 בדצמבר, הגריזליס ויתרו עליו.
קריירה מקצועית > חזרה לפנרבחצ'ה (2020–הווה)

ב-18 בדצמבר 2020 חתם גודוריץ בפנרבחצ'ה עד סיום עונת 2022/2023.
קריירה בנבחרת הלאומית

גודוריץ' ייצג את סרביה ביורובאסקט 2017, שם זכתה במדליית הכסף לאחר שהפסידה במשחק הגמר לסלובניה.
בגביע העולם 2019 הייתה סרביה פייבוריטית לזכייה בגביע, אך הופתעה בהפסד ברבע הגמר לארגנטינה. עם ניצחונות על ארצות הברית וצ'כיה במשחקי הדירוג, היא סיימה במקום החמישי. במהלך שבעת משחקי הטורניר העמיד גודוריץ' ממוצעים של 5.6 נקודות, 1.1 ריבאונדים ו-1.1 אסיסטים.
גם לאליפות אירופה 2022 הגיעה סרביה כפייבוריטית, אך הודחה כבר בשמינית הגמר על ידי איטליה. במהלך ששת המשחקים ביורובאסקט הוא העמיד ממוצעים של 8.2 נקודות, 2.2 אסיסטים ו-1.7 ריבאונדים.
הערות שוליים

↑  "Profesionalni ugovor i Marku Guduriću" (בסרבית). kkcrvenazvezda.rs. 3 באפריל 2013. {{cite web}}:  (עזרה)
↑  "Gudurić produžio ugovor sa Crvenom zvezdom". sport.blic.rs (בסרבית). Tanjug. 30 בספטמבר 2015. נבדק ב-30 בספטמבר 2015. {{cite news}}:  (עזרה)
↑  "Radonjić: Cilj titula, pratimo situaciju u SAD". b92.net (בסרבית). 30 בספטמבר 2015. נבדק ב-30 בספטמבר 2015. {{cite news}}:  (עזרה)
↑  "Champs add Guduric on long-term contract". Euroleague.net. 14 ביולי 2017. נבדק ב-14 ביולי 2017. {{cite news}}:  (עזרה)
↑  "Real Madrid is 2018 EuroLeague champion". euroleague.net. 20 במאי 2018. נבדק ב-20 במאי 2018. {{cite news}}:  (עזרה)
↑  Erel, Fatih (19 במאי 2019). "Real Madrid claim 3rd place in Turkish Airlines EuroLeague". aa.com.tr. נבדק ב-1 ביולי 2019. {{cite news}}:  (עזרה)
↑  "Anadolu Efes win Turkish basketball league title". hurriyetdailynews.com. 22 ביוני 2019. נבדק ב-1 ביולי 2019. {{cite news}}:  (עזרה)
↑  "Memphis Grizzlies sign Marko Gudurić to multi-year contract". NBA.com. 31 ביולי 2019. נבדק ב-31 ביולי 2019. {{cite news}}:  (עזרה)
↑  "Butler misses Miami debut, Heat beat Grizzlies 120-101". ESPN.com. 23 באוקטובר 2019. נבדק ב-23 באוקטובר 2019. {{cite web}}:  (עזרה)
↑  "Knicks' Payton, Grizzlies' Guduric and Jackson Jr. suspended; Knicks' Morris Sr. and Grizzlies' Crowder fined". NBA. 31 בינואר 2020. נבדק ב-11 באוקטובר 2021. {{cite web}}:  (עזרה)תחזוקה - ציטוט: url-status (link)
↑  "Memphis Grizzlies sign Zhaire Smith and Bennie Boatwright". nba.com. נבדק ב-15 בדצמבר 2020. {{cite web}}:  (עזרה)
↑  "Marko Guduric joins Fenerbahçe Beko". fenerbahce.org. נבדק ב-18 בדצמבר 2020. {{cite web}}:  (עזרה)
↑  "Slovenia overcome injuries to claim historic title in Dragic's swansong". FIBA.basketball (באנגלית). 17 בספטמבר 2017. נבדק ב-17 בספטמבר 2017. {{cite news}}:  (עזרה)
↑  Curkovic, Igor (28 באוגוסט 2019). "FIBA Basketball World Cup Power Rankings, Volume 3". fiba.basketball. נבדק ב-14 בספטמבר 2019. {{cite news}}:  (עזרה)
↑  "Argentina upsets Olympic silver medalist Serbia in FIBA World Cup quarterfinals". nbcsports.com. 10 בספטמבר 2019. נבדק ב-14 בספטמבר 2019. {{cite news}}:  (עזרה)
↑  "Serbia defeats USA in FIBA World Cup consolation round play". nba.com. 12 בספטמבר 2019. נבדק ב-14 בספטמבר 2019. {{cite news}}:  (עזרה)
↑  T., P. (14 בספטמבר 2019). "Bogdanović ponovo briljirao – Srbiji peto mesto u Kini" (בסרבית). נבדק ב-14 בספטמבר 2019. {{cite news}}:  (עזרה)
↑  Marko GUDURIC at the FIBA EuroBasket 2022, FIBA.basketball (באנגלית)
מקס פון לאואה

| --- | --- |

 לידה:  9 באוקטובר 1879 קובלנץ, ממלכת פרוסיה, הקיסרות הגרמנית 
 פטירה:  24 באפריל 1960 (בגיל 80) ברלין המערבית, גרמניה המערבית 
 ענף מדעי:  פיזיקה
 מקום מגורים:  גרמניה
 מקום קבורה:  בית הקברות גטינגן 
 מקום לימודים:  אוניברסיטת גטינגן  אוניברסיטת ציריך  אוניברסיטת הומבולדט של ברלין  אוניברסיטת מינכן  האוניברסיטה של שטרסבורג 
 מנחה לדוקטורט:  מקס פלאנק 
 מוסדות:  אוניברסיטת מינכן  אוניברסיטת ציריך  אוניברסיטת גתה בפרנקפורט  אוניברסיטת הומבולדט של ברלין  Physikalisch-Technische Bundesanstalt 
 תלמידי דוקטורט:  פרידריך בק, Max Päsler, Max Kohler, Friedrich Möglich, Karl-Otto Kiepenheuer, לאו סילארד, Karl Otto Kiepenheuer 
 פרסים והוקרה:  מדליית מאטאוצ'י (1914)  אות רנטגן (1952)  מדליית הלמהולץ (1959)  פרס נובל לפיזיקה (1914)  מדליית מקס פלאנק (1932)  חבר זר של החברה המלכותית (12 במאי 1949)  מדליית ארנסט רויטר (1959)  מדליית הזהב ע״ש אדולף פון באייר (1921)  עמית החברה הפיזיקלית האמריקאית  אות מסדר ההצטיינות במדעים ואמנויות של גרמניה  עיטור  מסדר הכבוד של הרפובליקה הפדרלית של גרמניה בדרגת מפקד בכיר  פור לה מריט  בפסקה זו רשומה אחת נוספת שטרם תורגמה 
 בן או בת זוג:  Magda von Laue 
 צאצאים:  Theodore Hermann Von Laue 
 תרומות עיקריות
 גילוי העקיפה של קרני רנטגן בגבישים. תרם לאופטיקה, קריסטלוגרפיה, מכניקת הקוונטים, מוליכות על ותורת היחסות
 
מַקְס תֶּאוֹדוֹר פֶלִיקְס פוֹן לַאוּאֶה (בגרמנית: Max Theodor Felix von Laue;‏ 9 באוקטובר 1879 – 24 באפריל 1960) פיזיקאי גרמני, חתן פרס נובל לפיזיקה לשנת 1914 על גילוי העקיפה של קרני רנטגן בגבישים. בנוסף לפעילותו המדעית ותרומותיו לאופטיקה, קריסטלוגרפיה, מכניקת הקוונטים, מוליכות על ותורת היחסות נשא לאואה במספר משרות ניהול שקידמו והובילו את המחקר והפיתוח המדעי הגרמני במהלך ארבעה עשורים. לאואה, שהיה אנטי-נאצי, תרם משמעותית לביסוסו וארגונו של המדע הגרמני לאחר מלחמת העולם השנייה.
ביוגרפיה > חינוך

מקס לאואה נולד ב-1879 בעיירה פּפאפֶנדורף (Pfaffendorf) (כיום פרבר של קובלנץ במדינת ריינלנד-פפאלץ). אביו, יוליוס לאואה, היה פקיד במנהל הצבאי הקיסרי שקוּדם לעיתים קרובות ונאלץ עקב עבודתו לעבור מדי פעם לעיר אחרת, כך שלאואה בילה את ילדותו ונעוריו בברנדנבורג, אלטונה, פוזן, ברלין ושטרסבורג. בשלוש הערים האחרונות גם למד. לאחר שהשלים את בחינות הבגרות של גרמניה, המכונות "אַבּיטוּר" (Abitur) בשטרסבורג (כיום בצרפת, אז בגרמניה), שירת לאואה בצבא הגרמני שנה אחת במסגרת שירות החובה. לאחר שהשתחרר ב-1899 הוא החל ללמוד מתמטיקה, פיזיקה וכימיה באוניברסיטת שטרסבורג, באוניברסיטת גטינגן ובאוניברסיטת מינכן (הידועה בראשי התיבות LMU של שמה המלא Ludwig-Maximilians-Universität). בגטינגן הוא הושפע במידה רבה מהרצאותיהם של הפיזיקאים וולדמר פויגט (Woldemar Voigt) ומקס אברהם (Max Abraham) והמתמטיקאי דויד הילברט. ב-1902, אחרי סמסטר אחד בלבד במינכן, הוא עבר ללמוד באוניברסיטת פרידריך וילהלמס של ברלין (כיום אוניברסיטת הומבולדט בברלין). שם היה תלמידו של הפיזיקאי הידוע מקס פלאנק. בברלין השתתף לאואה בהרצאותיו של הפיזיקאי אוטו לומר (Otto Lummer) על קרינת חום וספקטרוסקופיה של התאבכות, שאת השפעתן על לאואה ניתן לראות בעבודת המחקר שלו על תופעת ההתאבכות על לוחות מישוריים, שבגינה קיבל דוקטורט ב-1903. בין השנים 1903 ל-1905 שהה לאואה בגטינגן. הוא סיים את עבודת ההביליטציה בהשגחתו של ארנולד זומרפלד (Arnold Sommerfeld) באוניברסיטת מינכן.
ביוגרפיה > ההתנגדות לנאציזם

פון לאואה התנגד לנאציזם באופן כללי ולפיזיקה הגרמנית (Deutsche Physik - תנועה לאומנית של פיזיקאים גרמניים) שלהם בפרט. הנאצים רדפו את הפיזיקאים היהודים ופיזיקאים שהיו ממוצא יהודי, בין היתר, פסלו את תורת היחסות של איינשטיין כ"פיזיקה יהודית". פון לאואה עזר בחשאי לעמיתיו המדענים שנרדפו על ידי המדיניות של הנאצים להגר מגרמניה, אבל הוא התנגד לנאצים גם בגלוי. כיושב ראש האגודה הגרמנית לפיזיקה (DPG), הוא נשא את נאום הפתיחה בכנס הפיזיקה של 1933. בנאומו הוא השווה את רדיפת תורת היחסות ועבודתו המדעית של איינשטיין שכונתה "פיזיקה יהודית" על ידי חסידי "הפיזיקה הגרמנית" לרדיפות כנגד גלילאו ודיכויים של הרעיונות המדעיים של קופרניקוס על המודל ההליוצנטרי. פון לאואה גם מנע הענקת חברות באקדמיה הפרוסית למדעים (Preußische Akademie der Wissenschaften) ליוהנס שטארק שהיה נאצי. לאחר שפריץ הבר שהיה יהודי מומר אולץ להגר מגרמניה כתוצאה מהחוק לשיקום שירות המדינה המקצועי, ומת כמה חודשים אחר־כך בשווייץ, פרסם פון לאואה מודעת אבל אשר שיבחה את האבר והשוותה את ההגירה הכפויה שלו לגירוש תמיסטוקלס מאתונה. במלואת שנה למותו של האבר ארגנו מקס פלאנק ופון לאואה אזכרה לזכרו בדאלם-ברלין ב-29 בינואר 1935, יום אחד לפני יום השנה השני לעליית הנאצים לשלטון. אף על פי שהשלטון הנאצי אסר על הפרופסורים בשירות הציבורי להשתתף באזכרה, ורבים יוצגו בטקס על ידי נשותיהם, פון לאואה וּוולפגנג הויבנר (Wolfgang Heubner) היו הפרופסורים היחידים שנכחו באירוע.
הנאום ומודעת האבל של פון לאואה זיכו אותו בנזיפות ממשלתיות. בתגובה להפסקת חברותו של שטארק באקדמיה הפרוסית למדעים, פיטר שטארק בדצמבר 1933 את פון לאואה ממשרתו כיועץ למכון הפיזיקלי-טכני של הרייך, משרה שבה החזיק מ-1925.
חייו האישיים

ב-1910, כשלאואה היה "פּריוַוטדוֹצֶנט" במכון לפיזיקה עיונית שבאוניברסיטת מינכן (LMU), הוא נשא לאישה את מגדלנה דגן (Magdalene Degen), שהייתה צעירה ממנו ב-12 שנים. לזוג נולדו שני ילדים.
בזמן חופשותיו מהאקדמיה אהב פון לאואה לשוט, לרכוב על אופניים, ולגלוש בסקי. לאואה אהב לטייל בהרים עם חבריו מהאקדמיה, אומנם לא היה מטפס הרים, אבל הוא נהנה לתור את הקרחונים בהרי האלפים. פון לאואה גם אהב את הספורט המוטורי, הוא היה נוהג להגיע להרצאות תחילה כאופנוען ואחר־כך במכונית, כשהוא נוסע במהירות גבוהה במיוחד, אבל עד ההתנגשות שקיפחה את חייו לא היה מעורב מעולם בתאונות. הוא לא עסק ישירות באמנות, אך התעניין בתחומי אמנות שונים בייחוד במוזיקה קלאסית. פון לאואה היה אדם דתי מאוד. הוא ביקש שעל המצבה שתונח על קיברו תהיה ההצהרה כי מת כשהוא בוטח לחלוטין ברחמי האל.
ספריו

Max von Laue Die Relativitätstheorie. Band 1: Die spezielle Relativitätstheorie (Friedr. Vieweg & Sohn, Braunschweig, 1911, and 1919)
Max von Laue Das Relativitätstheorie. Erster Band. Das Relativitätsprinzip der Lorentz-transformation. Vierte vermehrte Auflage. (Friedr. Vieweg & Sohn, 1921)
Max von Laue Die Relativitätstheorie. Zweiter Band : Die Allgemeine Relativitätstheorie Und Einsteins Lehre Von Der Schwerkraft  (Friedr. Vieweg & Sohn, Braunschweig, 1921 and 1923)
Max von Laue Korpuskular- und Wellentheorie (Leipzig, 1933)
Max von Laue Die Interferenzen von Röntgen- und Elektronenstrahlen. Fünf Vorträge. (Springer, 1935)
Max von Laue Eine Ausgestaltung der Londonschen Theorie der Supraleitung (Barth, 1942)
Max von Laue Materiewellen und ihre Interferenzen (Akadem. Verl.-Ges. Becker & Erler, 1944) (Geest und Portig, 1948)
Max von Laue Theorie der Supraleitung (Springer, 1947 and 1949)
Max von Laue, translated by Lothar Meyer and William Band Theory of Superconductivity (N.Y., 1952)
Max von Laue Geschichte der Physik (Univ.-Verl., 1946 and 1947), (Athenäum-Verl., 1950) and (Ullstein Taschenbücher-Verl., 1959, 1966 and 1982) [This book was translated into seven other languages.]
Max von Laue, translated by Ralph E. Oesper History of Physics (Academic Press, 1950)
Max von Laue Historie De La Physique (Lamarre, 1953)
Max von Laue Geschiedenis der natuurkunde (‘s Gravenhage, Stols, 1950 and 1954)
Max Planck and Max von Laue Wissenschaftliche Selbstbiographie (Barth, 1948)
Max von Laue Röntgenstrahlinterferenzen (Akadem. Verl.-Ges., 1948)
Max von Laue Die Relativitätstheorie. Bd. 2. Die allgemeine Relativitätstheorie (Vieweg, 1953)
Max Planck and Max von Laue Vorlesungen über Thermodynamik (de Gruyter (Gebundene, 1954)
Walter Friedrich, Paul Knipping, and Max von Laue Interferenzerscheinungen bei Röntgenstrahlen (J. A. Barth, 1955)
Max von Laue Die Relativitätstheorie. Bd. 1. Die spezielle Relativitätstheorie (Vieweg, 1955)
Max von Laue Die Relativitätstheorie. Bd. 2. Die allgemeine Relativitätstheorie (Vieweg, 1956)
Max von Laue Max von Laue
Max von Laue Röntgenwellenfelder in Kristallen (Akademie-Verl., 1959)
Max von Laue Von Laue-Festschrift. 1 (Akadem. Verl.-Ges., 1959)
Max von Laue Von Laue-Festschrift. 2 (Akadem. Verl.-Ges., 1960)
Max von Laue and Ernst Heinz Wagner Röntgenstrahl-Interferenzen (Akadem. Verl.-Ges., 1960)
Max von Laue and Friedrich Beck Die Relativitätstheorie. Bd. 1. Die spezielle Relativitätstheorie (Vieweg, 1961 and 1965)
Max von Laue Gesammelte Schriften und Vorträge. Bd. 1 (Vieweg, 1961)
Max von Laue Gesammelte Schriften und Vorträge. Bd. 2 (Vieweg, 1961)
Max von Laue Gesammelte Schriften und Vorträge. Bd. 3 (Vieweg, 1961)
Max von Laue Aufsätze und Vorträge (Vieweg, 1961 and 1962)
Max von Laue and Friedrich Beck Die Relativitätstheorie. Bd. 2. Die allgemeine Relativitätstheorie (Vieweg, 1965)
Max von Laue Die Relativitätstheorie II. Die allgemeine Relativitätstheorie (Vieweg Friedr. und Sohn Ver, 1982)
משחק תפקידים מיני

משחק תפקידים מיני המתמקד בתרחיש של קשירה בו המשתתפים לובשים תלבושות מיוחדת מתקופה אחרת בהיסטוריה
משחק תפקידים מיני (באנגלית: Sexual roleplay) הוא משחק תפקידים הכולל בו אלמנט ארוטי מהותי. במשחק תפקידים מיני עשויים לקחת חלק שניים או יותר אנשים שממלאים תפקידים מסוימים במטרה להגשים פנטזיה מינית והדבר עשוי להיות סוג של משחק מקדים ולגרום לעוררות מינית. אנשים רבים מתייחסים למשחק תפקידים מיני כאמצעי להתגבר על עכבות מיניות. משחק תפקידים מיני עשוי לקחת חלק בעולם האמיתי, או בעולם וירטואלי - פורום אינטרנטי, חדר צ'אט, משחק וידאו, או באמצעות הדואר האלקטרוני - מה שמאפשר לעיתים להגשים תשוקות ארוטיות פיזיות שונות שלעיתים כמעט בלתי אפשרי להגשימן בחיי היומיום.
מידת הרצינות של המשתתפים במשחק התפקידים המיני תלוי במשתתפים עצמם, והתרחיש עשוי להיות פשוט ומאולתר או מפורט ומורכב כאשר המשתתפים לובשים תלבושות מיוחדות ופועלים על סמך תסריט שנכתב מבעוד מועד. משחק התפקידים המיני יכול לשלב כל סוג של פטיש מיני בו המשתתפים מעוניינים לקחת חלק. לדוגמה, לבישת פריטי לבוש שנתפסים כפרטי לבוש ארוטיים או שאחד מהמשתתפים או יותר יהיה/יהיו עירום/ים. משחק התפקידים עשוי לכלול אלמנטים של דומיננטיות וכניעה כולל שעבוד מיני.
בהתאם לתרחיש שנקבע עבור משחק התפקידים המיני, הוא עשוי במקרים מסוימים לקחת חלק בפני צופים אחרים, ולעיתים הצופים עשויים גם לקחת חלק פעיל במשחק התפקידים המיני. לדוגמה, משחק תפקידים מיני עשוי לערב אורחים או עשוי להתרחש מחוץ לבית של בני הזוג - למשל בבר, ברחוב, בפארק וכדומה. במסגרת משחק התפקידים המיני אחד/אחת מבני הזוג או שניהם עשויים לפלרטט עם אדם זר, או שבן/בת הזוג יפתה/תפתה את החבר של בן/בת הזוג, וכדומה.
הפופולריות של האינטרנט אפשרה גם קיום של מפגשים מיניים מקוונים, המכונים סייברקס, אשר עשויים לכלול משחק תפקידים מיני. בסקר אמריקני משנת 2015 כ-22% מהנשאלים הצהירו שלקחו במהלך חייהם חלק במשחק תפקידים מיני.
BDSM

רבים מהמשחקים המיניים הנפוצים ביותר מהווים חלק מהאספקט של דומיננטיות וכניעה בתחום ה-BDSM. משחקי התפקידים המיניים הללו יכולים לדוגמה לכלול אנשים שבוחרים לשחק אנשים בעמדות כוח, או לנסות ולהגשים פנטזיות מפורטות במיוחד. האדם שבוחר לשחק את הצד הדומיננטי מכונה לרוב "Top" ואילו האדם שבוחר לשחק את הצד הנשלט/כנוע מכונה לרוב "Bottom".
דוגמאות לתרחישים נפוצים במשחק תפקידים מיני

תרחישים נפוצים במשחק תפקידים מיני כוללים בין היתר:
יחסים בין רופא-אחות-מטופל - פטיש נפוץ בו המשתתפים מגלמים רופא ו/או אחות ו/או מטופל.
יחסים בין נער/ת ליווי ולקוח/ה - אחד מהשותפים מגלם תפקיד של נער/ת ליווי אשר לוקח/ת תשלום עבור מפגש מיני עם לקוח/ה.
יחסים בין מנהל/ת לפקיד/ה - אחד מהשותפים מגלים מנהל של עסק בעוד שהשותף השני מגלם את תפקיד הפקיד/ה של המנהל.
יחסים בין שיפוצניק לעקרת בית - אחד מהשותפים מגלמים שיפוצניק שנכנס בתחילה לבית במטרה לבצע עבודות אינסטלציה/תחזוקה.
יחסים בין אדון/נית לעבד - העבד נדרש לקיים את כל הדרישות של האדון/נית, אחרת הוא/היא יענש/תענש.
יחסים בין צלם/ת לדוגמן/נית - במסגרת משחק תפקידים זה אחד מהמשתתפים מצלם את בן/בת זוגו/ה לפני האינטראקציה המינית.
יחסים בין חשפן/נית ללקוח/ה - אחד מהשותפים מבצע סטריפטיז עבור השותף השני.
יחסים בין מורה לתלמיד/ה - התלמיד/ה חייב/ת לקיים את כל הדרישות של המורה, אחרת הוא/היא יענש/תענש.
יחסים בין בובת מין לבעל הבובה - אחד מהשותפים מגלם בובת המין אשר חייבת להישאר דוממת ולהיות צייתנית לאורך כל האינטראקציה.
תרחישים נפוצים אחרים:
משחק גילים - אחד מהשותפים מתנהג ו/או מתייחס לשותף האחר כאילו הוא/היא צעירים ו/או זקנים באופן ניכר.
אחד השותפים עשוי להתייחס לשותף האחר כאל חיה לא אנושית, כגון כלב, פוני או חתול.
יחסים בין דמות סמכותית לאדם שהתנהג באופן לא רצוי - אחד השותפים מגלם תפקיד של דמות סמכותית אשר סוחטת ו/או משפיל את בן/בת הזוג במסגרת אינטראקציה מינית ביניהם.
הגבר עשוי לגלם אישה והאישה עשויה לגלם גבר במהלך האינטראקציה המינית (ראו לדוגמה פמיניזציה).
אחד מהשותפים עשוי/ה ללבוש מדים ו/או תלבושות אחידות שונות (לדוגמה ללבוש תלבושת של תלמיד/ת בית ספר, מעודדת, עוזרת בית, חייל/ת וכדומה), בעוד שהשותף השני מגלם דמות סמכותית (למשל, הורה, מורה, מאמן/ת, שוטר/ת, קצין/ה).
אחד מהשותפים עשוי לגלם תפקיד של דמות על טבעית - לדוגמה, ערפד או מכשפה, אשר מפתה את הקורבן שלו.
הסקסולוגית גלוריה בראם, וכמו גם הסקסולוג טרבור ז'אק, פירטו בספריהם מספר תרחישים מהסוג הזה.
הערות שוליים

↑  Cosmopolitan (13 באוקטובר 2020). Cosmo's Fantasy Sex Games: Steamy Role-Playing Challenges for Next-Level Bedroom Fun. Hearst Home & Hearst Home Kids. ISBN 978-1-950785-08-7. {{cite book}}:  (עזרה)
↑   https://journals.plos.org/plosone/article?id=10.1371/journal.pone.0181198
↑  Brame, Gloria (2001). Come Hither! A Commonsense Guide to Kinky Sex, Fusion Press, London, ISBN 978-0-684-85462-5, pp. 140-148.
↑  Jacques, Trevor; Dr. Dale; Hamilton, Michael; and Sniffer (1993). On The Safe Edge: A Manual for BDSM Play, WholeSM Publishing, Toronto, ISBN 978-1-895857-06-1, ISBN 1-895857-05-8, ISBN 1-895857-06-6, ISBN 1-895857-07-4, pp. 38-42.
| מיניות האדם |
| --- | --- | --- |
| תופעות פיזיולוגיות | זוויג • עוררות מינית • זקפה • נוזל טרום-שפיכה • סיכוך נרתיקי • אורגזמה (שפיכה נשית / שפיכה גברית) • היריון |  |
| בגרות מינית וחינוך מיני | התבגרות מינית • מניעת הריון • קונדום • מין בטוח • חינוך מיני • טיפול מיני • סרוגייט • מדריך למיניות |  |
| זהות | זהות מגדרית • זהות מינית • נטייה מינית (הומוסקסואליות / ביסקסואליות / לסביות / א-מיניות) • הטרוסקסואליות • אינטרסקס • טיפול המרה • גברים המקיימים יחסי מין עם גברים • נשים המקיימות יחסי מין עם נשים • יחסי מין הומוסקסואליים • יחסי מין לסביים |  |
| מין וחוק | חוק למניעת הטרדה מינית • גיל ההסכמה • הדבקת HIV במזיד‏ • גילוי עריות • מעשה מגונה • חוסר צניעות בציבור • מעשה מגונה בפומבי • אונס • התעללות מינית • ניצול מיני • הטרדה מינית • התנהגות מינית פסולה • אלימות מינית • מעשה סדום • בעילה אסורה בהסכמה • פדופיליה • חטיפת נשים |  |
| סקסולוגיה ותופעות היסטוריות | האבולוציה של הרבייה המינית • היסטוריה של ייצוגים מיניים • מיניות ברומא העתיקה • זנות ביוון העתיקה • זנות ברומא העתיקה • פדרסטיה ביוון העתיקה • המהפכה המינית |  |
| זוגיות וחברה | חיי מין • משיכה מינית • אהבה • מונוגמיה • פוליאמוריה • מין מזדמן • סווינגינג • נישואים • פיקוח ילודה • פאראפיליה • מופקרות • דת ומיניות • התנזרות ממין • הון ארוטי • אתיקה מינית • אובייקטיפיקציה מינית • מתאם אינטימיות • דיבור ארוטי • סלנג מיני |  |
| יחסי מין | מין קבוצתי • מזמוז • אוננות • משחק מקדים • החדרת אצבעות • תנוחות מין • יחסי מין מחוץ לנישואים • יחסי מין ללא נישואים • יחסי מין ללא חדירה • מין אוראלי • מין אנאלי • מציצה עצמית • BDSM • פטיש לכפות רגליים • פטישיזם (סקסולוגיה) • פטיש לכפות ידיים • פוטג'וב • הנדג'וב • אורגיה • גאנג באנג • שלישייה • רביעייה • סייברסקס • שיחה ארוטית • חנק ארוטי • מעגל מאוננים • יחסי מין בפומבי • קשירה • קונילינגוס |  |
| שירותי מין | תעשיית המין • ארוטיקה • פורנוגרפיה • סרט פורנוגרפי • תיירות מין • מוזיאון מין • מועדון מין • מועדון חשפנות • חשפנות • זנות (זנות קטינים / זנות גברית / בית בושת / עבדות מין) • יחסי מין תמורתיים • חנות מין • אביזר מין • בובת מין • מכונת מין • רובוט מיני |  |
זוג אשר לוקח חלק במשחק תפקידים מיני כאשר האישה מחופשת לשוטרת ששולטת בגבר המחופש לשודד